Kezdőoldal Hírek Szexi bőrruha és fehér fátyol? Bazi nagy Open Road Fest lagzi
[InfoBike.hu | Harley-Davidson Budapest]	Felvétel dátuma: 2016.04.21
„A barátaim szerint nem vagyok egy átlagos szerzet, igaz sosem akartam semmit úgy csinálni, mint mások, így őket meg sem lepte, hogy több ezer ember előtt, bőrruhában, egy fesztiválon esküszök meg”- mondja nevetve Erzsébet. „Az alkalomhoz és a hangulathoz illően fehér bőrruhában leszek, amihez egy hatalmas uszály lesz varrva, kristályokkal kirakva, a fátyol pedig ugyebár elengedhetetlen, a cipőn viszont még gondolkodom”- avat be a részetekbe a menyasszony.
Ahogy a mennyasszonyi ruha, úgy a „bevonulás” sem lesz egy hétköznapi mutatvány. „A színpad egyik oldalára a tanúm, a fesztivál atyja, Dobai Attila visz fel motorral, ahonnan a ceremónia után, a férjem visz le, a saját motorjával, persze csakis miután megvolt a csokordobás!”- meséli Erzsébet.
„A házas élet első perceit méltó módon ünnepeljük meg, a kedvenc rock bandám, a Helloween koncertjével. Titkon remélem, hogy a frontember gratulál majd, hiszen a nagyszínpadon a fellépésük előtt lesz az esküvő!”- teszi hozzá a menyasszony.
A helyszínválasztás nem véletlen. „Mindketten imádjuk a motorokat, és végtére is az Open Road Fest-en lobbantunk lángra a vőlegényemmel, Zolival”- meséli nevetve Erzsébet. „Régóta ismertük egymást, de az a négy nap, amit a fesztiválon együtt töltöttünk megváltoztatott mindent. Nem is volt kérdés: vagy az Open Road Fest-en vagy sehol nem házasodom!”
Az Open Road Fest nem először ad otthont ilyen különleges eseményeknek, hiszen ez több mint egy zenei-motoros fesztivál, szerelmek születnek, barátok válnak testvérekké és életre szóló élménnyel gazdagodik minden résztvevő.